<classify> WANASIASA na wasomi wametetea uamuzi wa aliyekuwa Waziri Mkuu, kada maarufu na Mjumbe wa Kamati Kuu ya Chadema, Edward Lowassa kurudi chama tawala, Chama cha Mapinduzi CCM, huku wakiukosoa upinzani nchini kwa kukosa ajenda na maono.Wakitoa maoni yao kuhusiana na uamuzi wa Lowassa kurudi CCM siku ya Ijumaa, wachambuzi walisema umma usimlaumu mwanasiasa huyo mkubwa , kwani kama mwanasiasa alifahamu malengo yake ya kiasa hayawezi kutimia, haijalishi atakaa kwa muda gani katika chama cha upinzani.Inaelezwa kuwa Lowassa hakujiunga Chadema kwa ajili ya ajenda ya kisiasa ila aliona fursa itakayomsaidia kutimiza ndoto yake ya kisiasa ya kuwa rais wa tano katika uchaguzi mkuu uliofanyika 2015.Wakiongeza kwa nyakati tofauti walisema uamuzi wake wa kurudi CCM ni pigo kubwa kwa Chadema.Mhadhiri Mwandamizi wa Chuo Kikuu cha Dar es Salaam, Dk Benson Bana katika mahojiano alisema Lowassa hakujiunga Chadema kwa sababu ya msimamo wao wa kisiasa ila alijunga kwa lengo la kupatauongozi.Watu walimpigia Lowassa kama mtu na sio kwa sababu ya Chadema, amesema.Kwa mujibu wa Dk Bana uamuzi wa mwanasiasa huyo utaacha wigo mkubwa kwani mmoja wa kada wake maarufu ameondoka katika chama.Aidha amesema demokrasia ni safari na sio jambo la siku moja na kuongeza kuwa vyama vya siasa bado viko katika safari vikihitaji kuwa na mantiki zenye nguvu, kwani mafanikio hayawezi kupatikana kwa mikakati isiyokuwa na nguvu na ukosoaji lakini ni kuteka fikra na mioyo ya wafuasi kwa kuwa na ajenda zenye mafanikio na za kweli.Dk Bana aliongeza kuwa chama cha siasa sio kampuni lakini kinapaswa kuonekana na kujiendesha kama taasisi yenye mtazamo wa kitaifa.Kama chama sio kusubiri kuchukua watu wanaohamia kwenye chama chenu kuwa viongozi, lakini mnahitaji kutengeneza watu kutoka ndani ya vyama ambao wanaamini katika ajenda za chama chenu kuongoza, alisema.Amesema, Chadema inahitaji kujifunza kutatua matatizo yake ndani ya chama na kuvumiliana hata kama kila mmoja ana mawazo tofauti na kwamba, hatua ya watu wao wengi kuhamia CCM tangu 2015 mpaka sasa inatosha kuwafanya Watanzania kuondoa imani kwa chama hicho.Kushindwa kuzuia watu wenu kuondoka katika chama kunaweza kusababisha watu wafikiri ni namna gani mnaweza kuongoza taifa zima.Kiongozi wa Chama Wananchi CUF, Julius Mtatiro amesema uamuzi wa Lowassa kurudi CCM ni pigo kubwa kwa upinzani.Upinzani ulishuhudia nguvu ya Lowassa katika uchaguzi mkuu wa 2015 na ukatumia fursa hiyo, walifanikiwa kupata kura karibu milioni sita, na wale wanaompenda wakampigia kura kama yeye pia watahamia CCM, alisema.Mtatiro amesema lazima upinzani ugutuke na kujipima, kwani kuna makosa mengi katika vyama na mengi ni kutokana na ubinafsi na mtu anapohama chama isichukuliwe kirahisi na badala yake ni kutafuta suluhu.Uhai wa upinzani unategemea ni namna gani wanakaa na kujaribu kutatua matatizo yao ndani ya chama badala ya kujificha na kuyapuuzia. Alishauri Mtatiro.Kama watakaa na kubaini matatizo, kuyakubali na kutafutia ufumbuzi, vyama vya upinzani vitaendelea kuwa dhaifu. Havitakufa lakini vitakuwa dhaifu...vinapaswa kufikiria upya agenda na maono yao, alisema.  <topic>: KITAIFA 